KRISTUI IR BAŽNYČIAI 24 NR. 


KUN. VIKTORAS ŠAUKLYS MIC 


MAŽOJI EVANGELIJA' 


MARIJONŲ LEIDINYS 158 NR, 


Skaitmenino 


Katalikų 


Biblioteka 
katbib.lt 


ROŽANČIAUS MALDOS GERBĖJAI 


Vieną dieną, kai Napoleonas I buvo 
dar visoje savo galybėje, atėjo į teatrą. Jį 
lydėjo jo adjutantas kilmingas bajoras, 
princas Rohan. Imperatorius ne daug pai- 
sydavo, kas ten ant scenos būdavo vaidi- 
nama, bet turėdavo didelį palinkimą stebė- 
ti publiką. Taip jis besidairydamas paste- 
bi, kad ir jo adjutantas mažai interesuo- 
jasi artistais, bet savo rankose kažką sle- 
pia po paltu ant kelių. Napoleonas gražiu 
gestu atverčia jam apsiausto skverną ir 
žiūri, — jo adjutantas bekalbąs rožančių. 
Kandangi princas tuo metu ir taip jau ne 
kokioj buvo imperatoriaus malonėj, tai 
dėl to jam pasidarė gana nejauku. Bet Na- 
poleonas jam pasakė: „Jūs aukščiau sto- 
vite už šias vaidinimo kvailybes. Iš jūsų 
bus šaunus vyras, kalbėkite toliau savo 
rožančių, aš jums daugiau nebetruk- 
dysiu“. 

Ir tikrai Napoleono žodžiai išsipildė. 
Tas princas vėliau iškilo net ligi to, kad 
tapo Benzensono (Besancon) arkivysku- 
pu, o savo vyskupavimu paliko jis  vi- 
siems ilgalaikę ir gražią atmintį. (St. Jo- 
sephsblatt 1889 nr. 9). 

Tokių aukštų pažiūrų į maldą buvo 
Napoleonas. Ir ne tik jis vienas. Ran- 
dame istorijoj daug kitų garsių karalių, 
nemaža garbingų kunigaikščių, kurie savo 
pažiūromis į rožančiaus praktiką yra pa- 
likę gražų pavyzdį savo valdiniams ir pi- 
liečizms. 

Taip, sakysime, ciecorius Fridrikas III 
prašo popiežių, kad leistų Kelne įsteigti 
rožančiaus broliją, o kada buvo leista įkur- 
ti, jis pats savo ranka į tos brolijos narių 
knygas įrašo save, savo žmoną Eleonorą ir 
sūnų Maksimilijoną. 

Prancūzijos karaliai: Henrikas II, Pran- 
ciškus II ir Karolius IX vis tai buvo rožan- 
čiaus brolijos nariai. Taip pat ir trys se- 
sers karalienės: Elžbieta, Pilypo II Ispani- 
jos karaliaus žmona, Klodinė, Lotaringijos 
karaliaus Karolio III žmona ir Margarita, 
Navaros karaliaus žmona. 


1775 m. Parmos herzogas Ferdinandas 
parašo net veikalėlį apie rožančių, kad taip 
savo pavaldinius paskatintų labiau vertinti 
tą išganingą priemonę. 

Taip pat yra tikrų žinių, kad garsusis 
karo vadas Montmorency visuomet kalbė- 
davo rožančių, kai jam reikėdavo stotis sa- 
vo kariuomenės pryšaky. Prireikus duoti 
įsakymą, nutraukdavo jį, o po to vėl tę- 
sdavo toliau. 

Taip pat ir vyriausias komendantas iš 
Tirolio nuo Napoleono gynėjas Andrius 
Hofer buvo didelis rožančiaus gerbėjas. 
Jis kalbėdavo jį su savo žmonėmis kas va- 
karą. Kada Hofburge prie Insbrucko jis 
buvo perėmęs visos šalies valdymą, tas jo 
religinis kilnumas tuomet ypač pasireiškė. 
Eidamas į mūšį jis visuomet turėdavo <u 
savim rožančių. Kariai pasekdavo jo pa- 
vyzdžiu, ir kaip vienas jo karo žygių ap- 
rašytojas yra išsitaręs: „Žiūrint, girdi, ga- 
lėjai pamanyti, kad jie procesijoj, o ne 
karo lauke esą“. 

Taigi rožančiaus maldos mylėtojų tarpe 
mes randame žmonių iš visų tautų ir įvai- 
riausių luomų: | pradedant karaliumi ant 

sosto ir baigiant prasčiokėliu lūšnoje. 
Krikščionys jį kalba savo šeimos ratelyje 
sekmadienį švęsdami, rožančius kalbamas 
ir šiaip rudens vakarais, susirinkus šeimai 
į gryčią po dienos darbų. Jį kalba katali- 
kas važiuodamas į miestą, ar grįždamas iš 
jo. Jis kalbamas viešai bažnyčioje per vi- 
są spalių mėnesį. Jį kalba pagaliau su pa- 
sitikėjimu ir popiežiai ir kaip atmintį duo- 
dx tiems, kuriems nori pareikšti savo meilę 
ar padėką. 

Dvidešimts šeši popiežiai savo raštais 
(bulėmis) yra užgyrę šią pamaldumo prak- 
tiką ir suteikę atlaidus. Rožančiaus broli- 
jon įsirašiusių ir to pamaldumo platinto- 
jų tarpe randame popiežius: Inocentą V, 
Benediktą XI ir XIII, Grigalių XIII, Kle- 
mensą IX ir Pijų XI... 


DIEVUI PATINKANTI MALDA 


Rožančiaus malda yra pasekimas ange- 
lų garbinimo. Kaip angelai danguje pa- 
kartotinai gieda: „Šventas, šventas, šven- 
tas Viešpats, galybių Dievas, pilnas yra 

dangus ir žemė jo garbės (Jz. 6. 3). Taip 
ir žmonės, ar nepanašiai garbina dangaus 
Karalienę, kada jie pakaitomis kalba ro- 
žančių? 

Kad ši maldos rūšis Dievo Motinai la- 
bai patinka, ji davė suprasti tuomi, kad 
pasirodžiusi Lurde 1858 m. dešinėje ran- 
koje turėjo rožančių. Todėl ir pop. Pi- 
jus IX sako: „Aš rekomenduoju jums ro- 
žančių ypatingu būdu, nes šitos maldos iš- 
mokė mus pati Dievo Motina (1877.11.11). 

Tik nesuprantantieji ir paviršutiniškai 
galvoją gali daryti priekaištų rožančiaus 
maldai. Tokie turėtų žinoti, kad kada 
žmogus meldžiasi nuoširdžiai ir iš visų 
sielos gelmių, jis visuomet yra linkęs kar- 
toti ir kartoti vis tuos pačius ir tuos pačius 
žodžius. Juk ar ne taip meldėsi ir Kristus 
Alyvų darže, kada jis tris kartus sugrįžo į 
maldos vietą ir kartojo vis tuos pačius žo- 
džius? „Ar ne taip meldėsi ir karalius Do- 
vydas, kad jis vienoje savo dėkojimo 
psalmėje 27 kartus kartoja: „Ir jo gailestin- 
gumas per amžius?“ (Psl. 155). Ar ne taip 
pagaliau melsdavosi ir šv. Pranciškus Asy- 
žietis, kai meile degdamas nesuskaitomus 

kartus jis sakydavo: „Mano Dievas ir ma- 
no viskas“. 

Taip! Toks meldimosi būdas, kaip 
kad turime rožančiaus kalbėjime nėra 
koks dirbtinas išmįslas, bet einąs iš sveikos 
žmogaus prigimties. 

Jeigu pakartojimo būdu meldėsi Vieš- 
pats Jėzus Alyvų darže, Dovydas savo 
psalmėse, šv. Pranciškus savo serafiškoj 
meilėj, tai nenuostabu, kad ir didieji Die- 
vo Motinos garbintojai laikydami rankoje 
rožančių. dešimtimis kartų ją sveikina ar- 
changelo žodžiais „Sveika Marija“. Tuo- 
mi jie pina jai dvasinių rožių vainiką. 

Pirmųjų šimtmečių atsiskyrėliai, kurie 
mokėjo rašto, giedodavo psalmes, kurie gi 
ne — tie vietoj psalmių kalbėdavo „Tėve 
Mūsų“ drauge su „Sveika Marija“, o kad 
norimą skaičių  Sveikamarijų kasdien at- 
kalbėtų, skaičiavimui imdavo akmenėlius 
arba šiaip medinius kamuolėlius, kuriuos 
patogumo dėliai dažnai suverdavo ant siū- 
lo ar virvelės. Iš to vėliau atsirado ir mū- 
siškis rožančius. 


TEIKIA YPATINGOS PAGALBOS 


Krikščionybė visuotiniuose prispaudi- 
muose ne kartą yra sulaukusi stebuklingos 
pagalbos per rožančiaus maldą. Taip krikš- 
čionių pergalė prieš turkus prie Lepanto 
1571 m., Vienos miesto išgelbėjimas 1683 
m. nuo mahometonų ir pergalė prie Belgra- 
do 1717 m. yra priskiriama Dievo Motinai, 
atsiuntusiai pagalbos dėl rožančiaus maldų. 


Todėl karo vadas Andr. Hofer vėliau vi- 
sai neperdėdamas apie šias krikščionių ko- 
vas su stabmeldžiais galėjo pasakyti, kad 
„priešai buvo nugalėti ne tiek krikščionių 
kareivių kulkų, kiek labiau rožančiaus ka- 
rolėlių“. Taip per rožančiaus maldą bu- 
vo atitolinti tie dideli pavojai, gręsiantys 
krikščionių pasauliui iš katalikų ir drauge 
permaldautas Dievo baudžiantis teisin- 
gumas. 


Kas nežino garsiojo agitatoriaus Danie- 
liaus O'Connell, kovotojo už Itlandijos iš- 
laisvinimą? Jis buvo ne tik didelių gabu- 
mų, bet ir gilaus pamaldumo, ypač nuošir- 
džios meilės turėjo Dievo Motinai Mari- 


jai. Jos jis kitaip nevadindavo, kaip savo 
tėvynės motina. 

Vieną dieną, tos vidujinės meilės įkvėp- 
tas, jis pasakė kalbą prieš 100.000 žmonių 
minią, tarp kurių buvo ir katalikų ir pro- 
testantų. Minia klausėsi kaip užburta, tar- 
si būtų kalbėjęs koks Bažnyčios mokyto- 
jas ar daktaras. Tai buvo tarsi prakilnus 
himnas, sudėtas Marijos garbei. 

Po O'Connellio garsiųjų prakalbų, ku- 
rios turėjo atidaryti katalikams duris į ang- 
lų parlamentą, anglų garsieji parlamentarai 
ne juokais buvo sukeliami ant kojų. Pra- 
sidėdavo smarkūs ginčai akis į akį vienas 
prieš kitą. Šitų ginčų metu, nuo kurių 
priklausė Irlandijos išsilaisvinimas ar toli- 
mesnis vergavimas, O'Connellis visai ra- 
miai stovėdavo kur salės kampe ir tylomis 
kalbėdavo rožančių. Jis pasitikėjo Dievo 
Motina, kuri yra visokių erezijų nugalėto- 
ja. Irlandijos išlaisvinimą jis buvo sudė- 
jęs į tos Mergelės rankas ir ja daugiau pa- 
sitikėjo, negu savomis pastangomis. Ir taip 
kada jam pasisekdavo kas laimėti Irlandi- 
jos katalikų naudai, jis tą priskirdavo Ma- 
rijos užtarimo galiai. 


XII šimtmety daugely kraštų, ypač Pie- 
tų Prancūzijoj buvo pradėję siausti klaida- 
tikiai albigensai. Popiežiaus liepiamas šv. 
Dominikas pradėjo su jais kovoti. Bet 
kadangi jo pamokslai mažai ką gelbėjo, jis 
puolė prie Marijos krikščionių pagalbos. 
Sako, tada jam pasirodžius Švč. Panelė ir 
pamokiusi apie naują maldos būdą — ro- 
žančių. Šv. Dominikas griebėsi visu uolu- 
mu šios priemonės ir visur, kur tik jo įta- 
ka siekė, įvedė rožančiaus kalbėjimą. Per 
tai jis atvertė daugiau negu 100.000 klaida- 
tikių. (Žiūr. viršelio paveikslėlį). 

Kaip Dominiko laikais rožančiaus mal- 
da buvo tikroji priemonė prieš anų laikų 
blogybes, taip ir mūsų laikais ji gali labai 
daug prisidėti prie visokių negerovių su- 
švelninimo.  „Vaikeliai“, sako pop. Pijus 
IX, „padėkite man nukovoti Bažnyčios ir 
visuomenės negeroves, bet ne su kardu, o 
su rožančiumi“. 

UŽTAT VISI IR STVERIASI ŠIO 
MALDOS BŪDO 


Matėme su kokiu pasitikėjimu į rožan- 
čiaus maldą žiūrėjo karaliai, kunigaikščiai 
ir daugybė šiaip garsių vyrų. Jie tikėjosi 
tuo būdu greičiausiai permaldausią Dievo 
Motiną ir sulauksią reikiamos pagalbos. 

Taip šv. Karolis Baromėjus, Milano 
arkivyskupas ir kardinolas dėl šios pamal- 
dumo praktikos reikšmingumo buvo giliai 
pats įsitikinęs. Jis ne tik ką pats kasdien 
kalbėdavo rožančių, bet ir prie savo kated- 
ros įsteigė rožančiaus broliją, platino jį tarp 
dvasiškijos, o Milano kunigų seminarijoj 
įvedė, kad visi klierikai kasdien kalbėtų po 
vieną dalį rožančiaus. Šis paprotys, šv. Ka- 
rolio Baromėjaus įvestas, pasklido paga- 
liau po visas kunigų seminarijas ne tik Ita- 
lijoj, bet ir Prancūzijoj ir kitur ir tebėra iš- 
likęs po šiai dienai. 

Šv. Pranciškus Klaveras yra žinomas 
kaip negrų apaštalas Vakarų Indijoj. Ka- 
da ateidavo kokia Marijos šventė, jis su- 
šaukdavo visus negrus, vargšus ir vaikus, 
ir su jais švęsdavo džiaugsmo šventę. To- 

kiomis dienomis jis būtinai suruošdavo vi- 
siems viešą puotą. Po jos pasakydavo kal- 
bą, skirtą Marijos garbei, sukalbėdavo su 
visais rožančių ir taip užbaigdavo susirin- 
kimą. Sakoma, kad kasmet jis išdalinda- 
vo nuo 8 iki 9 tūkstančių rožančių neg- 
ns, kurie pirmą kartą ateidavo pas jį, ir 
prižiūrėdavo, kad jie jį rūpestingai nešio- 
tų. Kiek jis jų išdalindavo klausykloje, 
ligoninėse, kalėjimuose nė suskaityti nega- 
lima. Liuoslaikius jis sunaudodavo dirb- 
damas rožančius. Šv. Klaveras tikėjo, sa- 
vo misijų pasisekimą pareisiant nuo šio pa- 
maldumo  įskiepijimio naujai atsivertu- 
siems. 

Kadangi rožančius yra lyg maža evan- 
gelija tiems, kurie jį atsidėję kalba, taigi 
jis ir suteikia tą paguodą ir ramybę, kuri 
pažadėta yra Evangelijoje. Neišmanėliai ie 
atšalusieji nuo tikėjimo nelaimėje griebiasi 
visokių burtažodžių, katalikas gi priešin- 
gai, jis imasi rožančiaus, kuris jam išmel- 
džia Dievo pagalbą. 

TAI LENGVA IR PRAKTIŠKA 
MALDA 


Rožančius yra labai praktiška malda. 
Ją gali be vargo kalbėti ir mažas vaikas, 
bet ji yra drauge taip turtinga paslaptimis, 
kad ir didžiausias teologas (tikėjimo mo- 
kytojas) joje ras pakankamai sau mąsty- 
mui medžiagos. Čia svarbiausios tikėjimo 
tiesos statomos prieš akis 15 paslapčių pa- 
vidale. 

Kartą girdėjau, kaip vienas, kuris neat- 
rodė esąs didelis rožančiaus mėgėjas, sa- 
kė: „Rožančiaus kalbėjime vis tas pat ir 
tas pat. Tai įkyru ir nuvargina?“. O jo 
draugas jam atsakė: „O žaidžiant arba kor- 
tomis lošiant, argi ne taip pat: vis tas pat 
ir tas pat? O tačiau nė lošikam įgrįsta nė 
žaidėjams pabosta“. 

Taigi rožančius liaudžiai yra pilnas ir 
praktiškas katekizmas ir tai dėl to, kad čia 
suimtas yra svarbiausias Bažnyčios moks- 
las, ir kas dar pažymėtina, — kad tas Baž- 
nyčios mokslas čia patiekiamas maldos par 
vidale. 


Čia meldžiamasi ir mąstoma. drauge. Ir 
dėl šito kaitaliojimosi tarp lūpų ir minties 
maldos rožančius nustoja visokio nuobo- 
dumo.' Rožančius rašto nemokantiems vi- 
suomet atstodavo maldaknygę. Jis ją ir 
šiandien daug kam pavaduoja. Taigi visai 
nebereikalo pop. Pijus IX rožančių yra pa- 
vadinęs Mažąja Evangelija. 

Taigi visai suprantama, kodėl daugelis 
popiežių rožančiaus maldą yra apdovano- 
ję dideliais atlaidais. Kas sukalba 5 pa- 
slaptis be pertraukimo ant pašventinto ro- 
žančiaus, pelno 100 dienų atlaidų už kiek- 
vieną „Tėve“ ir „Sveika Marija“ (Ben. 
XIII 1726.44.13). O jei rožančiui uždėti 
kryžiokiniai atlaidai, tai už kiekvieną 
„Sveika Marija“ ir „Tėv. Mūsų“ po 500 d. 
atlaidų. Už sukalbėjimą rožančiaus prieš 
Švč. Sakramentą viešai išstatytą arba te- 
bernakuly uždarytą pelnomi pilni atlai- 
dai. 

Kad atlaidus pelnytum, kalbant reikia 
savo nuosavą rožančių turėti rankoje ir 
leisti pro pirštus. Jei rožančius kalbamas 
bendrai, užtenka, kad vadovas laiko ran- 
koje rožančių, kitiems nebūtina turėti. 

Lenkų karalius Kazimieras I susirūpino 
pataisyti savo valstybės piliečių moralinę 
(dorovinę) būklę. Kreipiasi jisai į Romą 
ir rašo Dominikonų generolui: „Atsiųski- 
te man, sako, rožančiaus pamokslininkų, 
nes tokie yra geriausi reformatoriai mano 
karalystėje“. 

Reišk'a, per rožančiaus maldą į Mariją 
gailestingąją Dievo Motiną jis tikėjosi pa- 
taisysiąs dvasinę savo karalystės pas 
būklę. „4 | 

Panašiai yra ir su kiekvienu kitu. Ka- 
da siela privalo giliausios reformos, radi- 
kalios ir nuodugnios reformos, t. y. atsi- 
gręžimo nuo piktų įpročių ar nuodėmių, 
tada kiekvienas kaip tas lenkų karalius tu- 
rėtų griebtis tos amžiais išpraktikuotos 
maldos — rožančiaus ir su pasitikėjimu 
šauktis Marijos užtarymo: 

Tu Vadove ir Valdove angelų dangaus, 
Apgynėja, Priglaudėja puolusio žmogaus! 


Nihil obstat. Sacerdos J. Stakauskas MIC. 
Nr. 1645. Imprimatur. Vilkaviškis, die 4 mens. Augusti 1937 an 
f Antonius Eppus 


Marijonų spaustuvė Marijampolėje 


Pigiosios brošiūros 


Marijonai plačiu | mastu pradėjo 
leisti pigiąsias brošiūras knygeles, 
skirtas religiniam Lietuvos atgimi- 
mui kelti. t 

Ligšiol, t. y. nė dviem metems 
nepraėjus, tųjų brošiūrų Katalikų 
Akcijai ir pastoraciniams tikslams 
visoje Lietuvoje buvo paskleista 
335,500 egz. Šios kruopščiai parašy- 
tos 16 puslapių knygelės paprastai 
būva dalinamos per atlaidus, misijas, 
rekolekcijas ir šiaip sekmadieniais 
bažnyčioje aukas renkant, taip pat 
ir kitomis progomis. 

Atskiros brošiūros kaina Lt. 0,10. 
Bet imantiems iš karto nemažiau 
kaip 100 egz.—75, nuolaidos. Per- 
siuntimas ėmėjų sąskaiton. 


